Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 500

6. A 9–21. táblázatokban megadott forráskategóriákra a következõ módosítások vonatkoznak: (a) Az alábbi berendezések esetén a határértékek alkalmazása helyett a berendezés üzemeltetõje használhat csökkentési tervet (lásd II. függelék). A csökkentési terv célja megadni az üzemeltetõnek a lehetõséget, hogy az adott határértékek alkalmazásától eltérõ módon érjen el azonos mértékû kibocsátás csökkentést; (b) Az NMVOC diffúz kibocsátását illetõen az alábbi diffúz kibocsátási értékeket határértékként kell alkalmazni. Amennyiben azonban az illetékes hatóság számára elfogadható módon bizonyítható, hogy egy egyedi berendezés esetén ez technikailag és gazdaságilag nem megvalósítható, az illetékes hatóság kivételt tehet ezen berendezés esetén, feltéve, hogy az emberi egészségre vagy a környezetre jelentõs kockázat nem várható. Az üzemeltetõnek minden eltérés esetén az illetékes hatóság számára elfogadható módon igazolnia kell, hogy az elérhetõ legjobb technikát használja.

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes